Diari Oficial de la Generalitat Valenciana


Sumari del DOGV 379, del 21-05-1986 (1986/806280)

ORDRE de 26 d'abril de 1986, de la Conselleria de Cultura, Educació i Ciència, per la qual es convoquen ajudes per a programes relacionats amb la problemàtica de la dona.
--------------------------------------------------------------------------------------------------------------------------------------------------------------------------

### Dades del document

Número de DOGV
:   379

Data del DOGV
:   21-05-1986

Secció del DOGV
:   ALTRES DISPOSICIONS

Número del document
:   1986/806280


Data del document
:   26-04-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 26 d'abril de 1986, de la Conselleria de Cultura, Educació i Ciència, per la qual es convoquen ajudes per a programes relacionats amb la problemàtica de la dona.  
La Conselleria de Cultura, Educació i Ciència, de conformitat amb el que disposa l'article 31.26 de l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, que estableix com a competència exclusiva de la Comunitat Autònoma la promoció de la dona, convoca ajudes destinades a fomentar programes d'activitats, amb la finalitat d'aconseguir la igualtat i la integració plena de la dona en la vida política, econòmica, cultural i social.   
En ús de les atribucions que em confereix l'article 35 de la Llei 5/1985, de 30 de desembre, de la Generalitat Valenciana:   
ORDENE:  
Article primer  
1. La Conselleria de Cultura, Educació i Ciència, dins dels límits que determinen els crèdits aprovats en el pressupost, convoca ajudes per a activitats concretes que fan referència a temes de la dona.   
2. S'aproven les bases per les quals es regirà aquesta convocatòria, incloses com a annex en aquesta Ordre.   
Article segon  
Les ajudes s'efectuaran amb càrrec a les aplicacions pressupostàries 05.48.777.482, 26.06.723.7.638, 67.08.786.8.698 i 90.80.797.3.626 dels Pressupostos Generals de la Generalitat Valenciana per a 1986.   
DISPOSICIO FINAL  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana   
València, 26 d'abril de 1986.   
El Conseller de Cultura, Educació i Ciència  
CEBRIA CISCAR I CASABAN  
ANNEX  
BASES PER LES QUALS ES REGULA LA CONCESSIO D'AJUDES PER ACTIVITATS SOBRE TEMES DE LA DONA.   
Primera. Les subvencions tindran com a finalitat fomentar aquells programes d'activitats l'objectiu fonamental dels quals és aconseguir la integració plena de la dona en la societat.   
Segona. Els programes que es subvencionen hauran de referir-se prioritàriament a:   
- Difusió i defensa dels drets que l'ordenament jurídic vigent reconeix a les dones.   
- Denúncia de mals tractes soferts per les dones.   
- Temes relacionats amb la salut física i mental de les dones, sexualitat i planificació.   
- Imatge de la dona en els mitjans de comunicació.   
- Animació socio-cultural, adreçada especialment als sectors menys atesos.   
- Denúncia de la discriminació per raó de sexe.   
- Activitats i serveis destinats a col·lectius de dones marginades.   
- Alfabetització específica de les dones.   
- Difusió del pensament feminista i de les noves alternatives d'aquest.   
- Commemoració del 8 de març com a Dia Internacional de la Dona.   
- Promoure activitats per tal de fomentar programes generadors de treball per a la dona.   
- Fomentar programes o activitats per a una educació no sexista.   
- Realització de jornades i trobades per tal de promoure la coordinació dels moviments associatius de dones que lluiten contra la discriminació de la dona.   
Tercera. Podran optar a aquestes ajudes les institucions, associacions o entitats sense finalitat lucrativa, i persones naturals que efectuen activitats en l'àrea dels drets de la dona.   
Quarta. La instància de sol·licitud es formalitzarà en el model que s'inclou a continuació d'aquest annex i haurà d'anar acompanyada dels documents següents:   
- Fotocopia del DNI de la persona que signa la sol·licitud.   
- Fotocòpia del Codi d?Identificació Fiscal, si s'escau.   
- Fotocòpia de la inscripció en el Registre Nacional d'Associacions del Ministeri de l'Interior, si s'escau.   
- Memòria de les activitats realitzades l'any proppassat, llevat que es tracte d'un grup de constitució recent.   
- Projecte detonat on consten les activitats que es realitzaran i el calendari d'aquestes.   
- Pressupost detallat de les activitats per a les quals es sol·licita la subvenció, on s'especifiquen les fonts de finançament de què disposa la institució, associació o personal natural sol·licitant.   
Quan la sol·licitud no reunesca els requisits necessaris o manque algun document complementari dels exigits en cada cas, es requerirà l'interessat o la interessada perquè els repare en el termini de 10 dies i se li apercebrà de l'arxiu de l'expedient si deixava passar el termini sense esmenar-lo.   
Cinquena. Les sol·licituds podran presentar-se al Registre General de la Conselleria de Cultura, Educació i Ciència, als Serveis Territorials, o per qualsevol dels mitjans establerts en l'article 66 de la Llei de Procediment Administratiu, en el termini d'un mes a partir de l'endemà de la publicació d'aquesta Ordre en el Diari Oficial de la Generalitat Valenciana.   
Sisena. Els projectes presentats seran qualificats per una comissió presidida pel Conseller de Cultura, Educació i Ciència o per la persona en qui delegue, i integrada per quatre vocals designats per aquest, tres entre persones que hagen destacat per la seua tasca en defensa dels drets de la dona i un/a funcionari/a de la Conselleria de Cultura, Educació i Ciència que, amb veu i vot, farà de secretari/a.   
La comissió proposarà els projectes seleccionats, així com la quantia de l'ajuda que es concedeix, al Conseller de Cultura, Educació i Ciència qui resoldrà la concessió.   
Setena. Les ajudes s'abonaran de la manera següent:   
- El 75% de la quantitat concedida es trametrà a partir del moment de la resolució.   
- La resta, una vegada finalitzat el programa, amb la justificació prèvia de la totalitat de les despeses realitzades amb càrrec a la subvenció concedida i certificació lliurada per la Conselleria de Cultura, Educació i Ciència d'haver efectuat satisfactòriament les activitats.   
Vuitena. Els/Les beneficiaris/es hauran de tornar l'import de les subvencions rebudes si les despeses no es produeixen per qualsevol imprevist, o quan es comprova una modificació substancial de les finalitats en raó de les quals es concedí la subvenció, i igualment quan per percebre altres subvencions es cobrirà totalment l'import de les despeses.   
Els/Les beneficiaris es hauran de fer constar en la publicitat de les seues activitats, i en tota la documentació gràfica o escrita que n'hagen elaborat en el desplegament, el patrocini de la Conselleria de Cultura, Educació i Ciència.   
Novena. La Conselleria de Cultura, Educació i Ciència es reserva el dret de realitzar un seguiment de les activitats subvencionades i pot sol·licitar una explicació detallada de les despeses fins a una any després de realitzada l'activitat subvencionada.  
Model d'instància  
Hble. S.:  
Sra./Sr.   
amb DNI núm. que viu a,   
carrer , núm. ,  
telèfon , en representació de   
CIF , domicili social ,  
localitat , província , codi postal   
telèfon , data de creació   
núm. d'associades/ts àmbit d'actuació:  
local , comarcal , provincial ,  
autonòmic , nacional   
EXPOSA:  
1) Que convocades ajudes econòmiques per a la realització d'activitats relacionades amb la problemàtica de la dona, per Ordre de la Conselleria de Cultura, Educació i Ciència d ,  
i acceptant les bases de la convocatòria sol·licita que li concediu la quantitat d   
pessetes per a la realització de les activitats següents   
   
   
2) Que, per tal d'abonar l'ajuda esmentada designa el compte bancari núm.   
banc , sucursal ,  
carrer ,  
localitat , titular del compte   
   
SOL·LICITA: Que li concediu l'ajuda abans esmentada per a la realització de les activitats que es detallen en el projecte que s'adjunta.  
 a, d 1986.  
HBLE. SR. CONSELLER DE CULTURA, EDUCACIO I CIENCIA.